བསྟན་པའི་གསལ་བྱེད་གཉན་ཐོག་གཅོད་སྤྲུལ་སྐལ་
བཟང་འཇིགས་མེད་རྒྱ་མཚོའི་ཞབས་བརྟན་
གསོལ་འདེབས་བཞུགས་སོ། །
འཇམ་མགོན་རྒྱལ་བའི་ཆོས་ཚུལ་མ་ལུས་པ།
འཁྲུལ་བྲལ་དྲུག་ཅུའི་དབྱངས་ཀྱིས་འདོམས་པ་ལ། །
ས་སྟེང་འདི་ན་འགྲན་པའི་ཟླ་བྲལ་བ། །
བཞད་པའི་རྡོ་རྗེའི་ཐུགས་བསྐྱེད་དམ་པས་སྐྱོངས། །
སྐལ་བཟང་འགྲོ་ལ་བརྩེ་བས་ཉེར་དགོངས་ནས། །
འཇིགས་མེད་སྙིང་སྟོབས་བརྟན་པོ་ལྷུར་བཞེས་ཏེ། །
སྤྲུལ་བའི་རོལ་བ་རྒྱ་མཚོའི་རླབས་བཞིན་དུ། །
བསྒྱུར་མཛད་མཆོག་སྤྲུལ་དམ་པར་གསོལ་བ་འདེབས། །
བསླབ་གསུམ་རྟོགས་པའི་རྩ་བ་རབ་བརྟན་ཅིང་། །
ཐོས་བསམ་འཆད་རྩོད་རྩོམ་པའི་ཡལ་འདབ་རྒྱས། །
རིམ་གཉིས་མེ་ཏོག་འཛུམ་ཞིང་དགོད་པ་ཅན། །
མཆོག་སྤྲུལ་དཔག་བསམ་ལྗོན་པ་ཞབས་བརྟན་ཤོག །
སོ་ཐར་བྱང་སེམས་གསང་སྔགས་ཚུལ་ཁྲིམས་ཀྱི། །
རིན་ཆེན་རྡུལ་མང་བརྩེགས་པས་ཆེ་མཐོ་ཞིང་། །
53

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
ལེགས་བཤད་ལྗོན་ཤིང་འཁྲིགས་པའི་རྒྱན་འཆང་བ། །
མཆོག་སྤྲུལ་ས་འཛིན་དབང་བོ་ལྟར་བརྟན་ཤོག །
ཚེ་ཡི་ལྷ་མཆོག་གསུམ་གྱི་བྱིན་རླབས་དང་། །
བདག་ཅག་དད་མོས་ལྷན་ཅིག་ཚོགས་པ་ཡིས། །
མཆོག་སྤྲུལ་དམ་པའི་སྐུ་ཚེ་རབ་བརྟན་ཅིང་། །
རྣམ་དཀར་མཛད་འཕྲིན་ཡངས་པའི་ས་ཁྱབ་ཤོག །
ཅེས་བསྟན་པའི་གསལ་བྱེད་གཉན་ཐོག་གཅོང་སྤྲུལ་སྐལ་བཟང་འཇིགས་མེད་རྒྱ་མཚོའི་ཞབས་བརྟན་
གསོལ་འདེབས་འདི་ནི། དངུལ་རྭ་དགོན་པའི་འདུས་སྤྱི་ནས་བསྐུལ་མ་བྱུང་བ་བཞིན། ༧ཤཱཀྱའི་དགེ་སྦྱོང་གུང་
ཐང་བསྟན་པའི་དབང་ཕྱུག་གིས་སྦྱར་བ་ཛ་ཡནྟུ།